Diari Oficial de la Generalitat Valenciana


Sumari del DOGV 9223, del 25-11-2021 (2021/11615)

RESOLUCIÓ de 22 de novembre de 2021, del director general de Centres Docents, per la qual s'estableix el procediment per a la justificació i pagament de les subvencions a centres educatius concertats per a l'organització i el desenvolupament del curs 2021-2022 per la Covid-19.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9223

Data del DOGV
:   25-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11948


Data del document
:   22-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 22 de novembre de 2021, del director general de Centres Docents, per la qual s'estableix el procediment per a la justificació i pagament de les subvencions a centres educatius concertats per a l'organització i el desenvolupament del curs 2021-2022 per la Covid-19. [2021/11601]  
Mitjançant el Decret 107/2021, de 6 d'agost, del Consell, s'ha regulat la concessió directa de subvencions a centres educatius concertats per a l'organització i el desenvolupament del curs 2020-2021 per la Covid-19 (DOGV 9151, 16.08.2020).  
D'acord amb la redacció donada pel citat decret en el seu art. 4, seran beneficiàries de les subvencions les entitats titulars dels centres educatius privats concertats que figuren en l'annex. La quantia de la subvenció s'ha desglossat en dos conceptes:  
a) Import corresponent a hores addicionals de professorat.  
b) Import per a adequació d'espais, adquisició de material i despeses de neteja i menjador, dotació pressupostària extraordinària addicional al mòdul d?«Altres despeses» recollit en l'annex I de la Llei 4/2020, de 30 de desembre, de pressupostos de la Generalitat per a l'exercici 2021.  
  
Les actuacions subvencionades s'estructuren, en funció de la seua naturalesa, de la forma següent:  
Tipus de subvenció  
1. Impartició de docència a l'alumnat dels centres privats concertats per part de professorat addicional en funció dels grups extraordinaris creats a conseqüència de la Covid-19.  
2. Realització de l'adequació necessària d'espais, adquisició de material i despeses de neteja i menjador, necessaris per a la correcta prestació del servei educatiu adaptat a les condicions necessàries a conseqüència de la pandèmia Covid-19.  
La justificació d'aquestes ajudes es realitzarà, en el cas de l'import per hores addicionals, a través de la documentació necessària per a la inclusió del personal docent contractat en la nòmina de pagament delegat segons el que es preveu en l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desenvolupa el règim de concerts educatius i es regula el sistema de pagament delegat dels centres docents privats concertats de la Comunitat Valenciana.  
En el cas del pressupost extraordinari Covid-19 per a l'adequació d'espais, adquisició de material i despeses de neteja i menjador, la justificació es realitzarà prèviament a cadascun dels pagaments previstos en l'article 7.b del Decret 107/2021.  
Procedeix, per tant, regular el procediment per a pagament de la dotació d'hores extraordinàries regulades pel Decret 107/2021, a les cooperatives subjectes al règim específic de finançament i concretar, des del punt de vista tècnic, el procediment per a la justificació de les despeses extraordinàries relacionades amb la Covid-19.  
Per tot això, en virtut de les competències atribuïdes en l'article deu del Decret 107/2021, 6 d'agost, del Consell, resolc:  
  
Primer. Aplicació pressupostària  
Les subvencions que s'atorguen per concessió directa per al curs 2021-2022 ascendeixen a un import global de 84.573.520,00 - amb càrrec als programes pressupostaris:  
- 74.55.90.632.16, Educació Primària, línia S1007000, «Ajudes en centres concertats a conseqüència de la pandèmia Covid-19», per import global de 88.981.371 ?, 9.200.000 per a l'exercici 2021 (5.700.000 - hores addicionals i 3.500.000 pressupost extraordinari) i 09.409.090 - per a l'exercici 2022 (15.826.958 - hores addicionals i 3.500.000 pressupost extraordinari).  
- 54.36.52.165.46, Educació Secundària, línia S8604000, «Ajudes en centres concertats a conseqüència de la pandèmia Covid-19», per import global de 2.000.000 ?, 800.000 per a l'exercici 2021 (500.000 - hores addicionals i 300.000 pressupost extraordinari) i 1.200.000 - per a l'exercici 2022 (1.000.000 - hores addicionals i 200.000 pressupost extraordinari).  
  
Segon. Justificació de la dotació d'hores extraordinàries Covid-19  
1. Els centres privats concertats acollits al sistema de pagament delegat hauran de justificar la relació laboral de caràcter contractual que s'aplica al personal docent per compte d'altri, amb contracte laboral formalitzat amb la titularitat del centre, inclòs en l'àmbit d'aplicació del text refós de la Llei de l'Estatut dels Treballadors i en el Règim General de la Seguretat Social.  
2. Les cooperatives subjectes al règim específic de finançament hauran de justificar la relació laboral de caràcter contractual que s'aplica al personal docent per compte d'altri, amb contracte laboral formalitzat amb la titularitat del centre, inclòs en l'àmbit d'aplicació del text refós de la Llei de l'Estatut dels Treballadors i en el Règim General de la Seguretat Social.  
El titular del centre haurà de presentar aquesta justificació davant la direcció general competent en centres docents privats concertats dins dels deu primers dies hàbils dels mesos de gener, abril, juliol i octubre. En els mateixos períodes haurà de presentar declaració responsable relativa a estar el centre al corrent en el compliment de les obligacions per reintegrament de subvencions.  
  
Tercer. Pagament de la dotació d'hores extraordinàries Covid-19  
1. El pagament del personal docent contractat amb la dotació d'hores extraordinàries Covid-19 en centres acollits al sistema de pagament delegat es realitzarà a través de la nòmina de pagament delegat segons el que es preveu en els articles 11 i 13 de l'Ordre 2/2019, de la Conselleria d'Educació, Investigació, Cultura i Esport.  
2. En el cas de les cooperatives subjectes al règim específic de finançament, el pagament de les hores extraordinàries Covid-19 es realitzarà segons el que es preveu en l'article 12 de l'Ordre 2/2019, de 17 de gener, de la Conselleria d'Educació, Investigació, Cultura i Esport.  
  
Quart. Justificació de despeses extraordinàries relacionades amb la Covid 19  
a) Actuacions a subvencionar  
Constitueixen les actuacions a subvencionar la realització de l'adequació necessària d'espais, adquisició de material i despeses de neteja i menjador, necessaris per a la correcta prestació del servei educatiu adaptat a les condicions necessàries a conseqüència de la pandèmia Covid-19.  
L'objecte de les factures haurà de respondre a algun d'aquests conceptes per a poder ser vàlides com a justificació de l'actuació subvencionada.  
b) Períodes per a la justificació  
S'estableixen tres terminis per a la justificació i posterior pagament de les despeses extraordinàries.  
Primer termini: abans del 7 de desembre de 2021.  
S'inclouran els imports que els centres puguen justificar correctament, fins al límit de la subvenció concedida i amb un import màxim global de 3.500.000 - en la línia S1007000 i 300.000 - en la línia S8604000.  
En el cas que el volum global de les justificacions supere els imports màxims recollits en el punt anterior es procedirà al reajustament mitjançant la reducció percentual dels imports justificats per cada centre.  
  
Segon termini: abans del 31 de març de 2022.  
Tercer termini: abans del 30 de juny de 2022.  
En cadascun dels pagaments del segon i tercer termini s'abonarà la resta de l'import pendent fins al màxim de la subvenció concedida, en funció de les quantitats correctament justificades.  
c) Procediment de justificació  
Per a realitzar la justificació es presentarà al consell escolar del centre el corresponent compte justificatiu de les despeses extraordinàries relacionades amb la Covid-19, que haurà de complir amb el que s'estableix en l'article 72 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
El consell escolar, a la vista de la documentació presentada, aprovarà o no els comptes i adoptarà, segons el cas, acord de conformitat o de disconformitat. El secretari del consell escolar estendrà certificació d'aquest acord segons els models que figuren com a annexos a aquesta resolució: annex I per al primer període i annex II per al segon i tercer període. Tots dos annexos estaran disponibles en la pàgina web de la Conselleria d'Educació, Cultura i Esport  
http://www.ceice.gva.es/va/web/centres-docents/centres-privats-concertats.  
Aquesta certificació s'haurà de comunicar a la Direcció General de Centres Docents de la Conselleria d'Educació, Cultura i Esport a través del tràmit d'OVICON denominat «Pressupost extraordinari Covid-19», en cadascun dels períodes previstos en el resolc quart, apartat b.  
  
Els centres concertats hauran d'annexar en cada convocatòria la relació de factures i comprovants de pagament per a cadascuna de les despeses justificades en aquesta.  
En cada cas s'haurà d'especificar en el tràmit d'OVICON la informació següent:  
- Import que es justifica en cada termini.  
- CIF i nom de l'empresa que realitza el servei.  
- Número de factura.  
- Objecte de la factura.  
- Import de la factura.  
Així mateix, s'hauran d'adjuntar els següents documents:  
- Acord del consell escolar, segons el model de l'annex I o II.  
- Factures i els seus respectius comprovants de pagament.  
d) Imputació del pressupost  
Els imports justificats pels centres privats concertats beneficiaris s'imputaran a l'aplicació 92.60.20.669.75, línia S1007000 «Ajudes en centres concertats a conseqüència de la pandèmia Covid-19» en el cas dels concerts generals i a l'aplicació 51.02.12.746.24, línia S8604000 «Ajudes en centres concertats a conseqüència de la pandèmia Covid-19» en el cas dels concerts singulars.  
  
  
Cinqué. Pla de control  
El pla de control d'aquesta convocatòria s'efectuarà d'acord amb el que s'estableix en la Resolució de 26 d'octubre de 2021, del director general de Centres Docents, per la qual s'aprova el Pla de control de les de subvencions regulades pel Decret 107/2021, de 6 d'agost, del Consell, d'aprovació de les bases reguladores i concessió directa de subvencions a centres educatius concertats per al curs 2021-2022 per la Covid-19 (DOGV 9210, 08.11.2021).  
  
Contra aquesta resolució, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte en el termini d'un mes des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 de novembre de 2021.- El director general de Centres Docents: José Joaquín Carrión Candel.  
  
  
  
ANNEX I   
(primer període)  
  
CERTIFICAT D'APROVACIÓ EN CONSELL ESCOLAR  
  
En relació a la justificació i pagament de les subvencions a centres educatius concertats per a l'organització i el desenvolupament del curs 2020-2021 per la Covid-19  
  
Sr./Sra. ... secretari/a del Consell Escolar del centre ... de la localitat de ... del municipi de ...  
  
CERTIFIQUE: Que en la sessió del Consell Escolar d'aquest centre celebrada el dia ... de ... de 2021, es va acordar el següent:  
Vista la documentació justificativa de la despesa derivada de la realització de l'adequació necessària d'espais, adquisició de material i despeses de neteja i menjador, necessaris per a la correcta prestació del servei educatiu adaptat a les condicions necessàries a conseqüència de la pandèmia Covid-19, que es relaciona a continuació:  
  
Núm. factura Data factura Cif Proveïdor Objecte Import  
(En euros)  
   
   
   
   
   
  
  
S'acorda pel Consell Escolar (marqueu el que corresponga)  
  
 Donar conformitat.  
   
 No donar conformitat.  
  
  
Al compte justificatiu presentat per a la justificació i posterior sol·licitud del pagament de la part corresponent de la subvenció.  
Així mateix, tenint en compte que el pressupost extraordinari Covid-19 aprovat pel decret 107/2021 en el qual s'atorga a aquest centre una subvenció de ... - se sol·licita a la Conselleria d'Educació, Cultura i Esport, el reintegrament de les despeses efectuades per a l'organització i el desenvolupament del curs 2021-2022 per la Covid-19 l'import de ... ?, que no excedeixen de la dotació consignada en el citat decret, tal com es detalla en el resolc quart de la Resolució del director general de Centres Docents per la qual s'estableix el procediment per a la justificació i pagament de les subvencions a centres educatius concertats per a l'organització i el desenvolupament del curs 2021-2022 per la Covid-19.  
  
  
En resum:  
  
Concepte Import  
(En euros)  
Subvenció concedida:   
  
Justificat   
Primer període   
  
  
  
Cosa que firme, amb el vistiplau del president del Consell Escolar del centre, als efectes oportuns.  
  
..., ....de ... de 2021  
  
  
Signat Vist i plau  
El/la secretari/a El/la president/a  
  
  
  
ANNEX II  
(segon i tercer període)  
  
CERTIFICAT D'APROVACIÓ EN CONSELL ESCOLAR  
  
En relació a la justificació i pagament de les subvencions a centres educatius concertats per a l'organització i el desenvolupament del curs 2021-2022 per la Covid-19  
  
Sr./Sra. ... secretari/a del Consell Escolar del centre ... de la localitat de ... del municipi de ...  
  
CERTIFIQUE: Que en la sessió del Consell Escolar d'aquest centre celebrada el dia ... de ... de 2022, es va acordar el següent:  
Tenint com a punt de partida la justificació presentada en el primer període, i vista la documentació justificativa de la despesa derivada de la realització de l'adequació necessària d'espais, adquisició de material i despeses de neteja i menjador, necessaris per a la correcta prestació del servei educatiu adaptat a les condicions necessàries a conseqüència de la pandèmia Covid-19, relacionada a continuació:  
  
Núm. factura Data factura Cif Proveïdor Objecte Import  
(En euros)  
   
   
   
   
   
  
  
S'acorda pel Consell Escolar (marqueu el que corresponga)  
  
 Donar conformitat.  
   
 No donar conformitat.  
  
  
Al compte justificatiu presentat per a la justificació i posterior sol·licitud del pagament de la part corresponent de la subvenció.  
  
Així mateix, tenint en compte que el pressupost extraordinari Covid-19 aprovat pel Decret 107/2021 en el qual s'atorga a aquest centre una subvenció de ... - se sol·licita a la Conselleria d'Educació, Cultura i Esport, el reintegrament de les despeses efectuades per a l'organització i el desenvolupament del curs 2021-2022 per la Covid-19 l'import de ... ?, una vegada deduït el reintegrament efectuat amb càrrec al primer període, tal com es detalla en el resolc quart de la Resolució del director general de Centres Docents per la qual s'estableix el procediment per a la justificació i pagament de les subvencions a centres educatius concertats per a l'organització i el desenvolupament del curs 2021-2022 per la Covid-19.  
  
En resum:  
  
CONCEPTE IMPORT (en euros)  
Subvenció concedida   
Import abonat en el primer termini   
Import abonat en el segon termini   
Subvenció pendent d'abonament   
   
Justificació segon/tercer termini   
Segon termini   
Tercer termini   
   
Subvenció a abonar en el termini actual:  
Fins a l'import de subvenció pendent d'abonament justificat   
   
Subvenció pendent d'abonament (tercer termini)   
  
  
Cosa que firme, amb el vistiplau del president del Consell Escolar del centre, als efectes oportuns.  
  
..., .... de ... de 2022  
  
Signat Vist i plau  
EL/LA SECRETARI/A EL/LA PRESIDENT/A